Syihan Hazmi

Ahmad Syihan Hazmi Bin Mohamed (lahir 22 Februari 1996), dikenali sebagai Syihan Hazmi, merupakan seorang pemain bola sepak profesional Malaysia yang bermain sebagai penjaga gol untuk kelab Liga Super Malaysia, Johor Darul Ta'zim dan pasukan kebangsaan Malaysia.

Kerjaya kelab

 Remaja 
Ahmad Syihan mula bermain dengan Sekolah Sukan Bukit Jalil pada 2012. Setahun kemudian beliau bermain dengan pasukan Harimau Muda C dalam Liga FAM Malaysia 2013.

 Kelantan 
Selepas dilepaskan oleh Harimau Muda C, beliau menandatangani kontrak bersama Kelantan FA tetapi masa bermainnya terhad dalam Piala Presiden Malaysia. Satu-satunya penampilan rasmi beliau untuk Kelantan ialah pada perlawanan terakhir peringkat kumpulan Piala Malaysia menentang Pahang pada 20 Ogos 2016 di mana Kelantan tewas 2-0. Beliau juga menyelamatkan penalti yang diambil oleh Kogileswaran Raj dalam perlawanan itu.Piala Malaysia 2016 - Kelantan Layak Ke Suku Akhir Walaupun Kalah 2-0 - Berita RTM, 21 Ogos 2016.

 Negeri Sembilan 
Pada 2018 beliau menyertai Negeri Sembilan FC tetapi digantung 20 bulan oleh Konfederasi Bola Sepak Asia kerana gagal ujian doping semasa menyertai Piala Asia B-23 AFC di China.Syihan digantung 20 bulan - Berita Harian, 9 Jun 2018.

 Petaling Jaya City 
Beliau kembali daripada penggantungan pada 2020 dengan menandatangani kontrak bersama Petaling Jaya City F.C. Disebabkan kekurangan masa bermain, beliau meninggalkan kelab dan kembali ke Negeri Sembilan.Syihan Buru Posisi Utama Di Negeri Sembilan - Malaysian Football League, 22 Disember 2021. 

 Kembali semula ke Negeri Sembilan 
Beliau membuat penampilan pertama kali kedua untuk Negeri Sembilan menentang Sabah FC pada 4 Mac 2022. Negeri Sembilan menang 1–0 yang turut menyaksikan beliau menyelamatkan sepakan penalti yang diambil oleh Neto Pessoa.Sabah FC 0-1 Negeri Sembilan FC - Malaysian Football League, 4 Mac 2022.

 Johor Darul Ta'zim 
Pada Disember 2022, Syihan menandatangani kontrak dengan Johor Darul Ta'zim untuk musim Liga Super Malaysia 2023 yang menyaksikan dia bermain 24 perlawanan liga dan mengekalkan 19 lembaran bersih, beliau juga dibolosi 7 gol sepanjang musim liga.

Syihan menukar nombor jersinya daripada no.33 kepada no.16 menjelang musim Liga Super Malaysia 2024–25.

Kerjaya antarabangsa
Ahmad Syihan membuat kemunculan pertama dalam pasukan kebangsaan adalah perlawanan persahabatan menentang Palestin apabila menggantikan  Norazlan Razali serta menyelamatkan penalti.

Beliau menerima panggilan pertamanya untuk pasukan bawah-22 tahun kebangsaan dan membuat permulaan pertamanya menentang Bahrain, perlawanan berakhir dengan keputusan seri 0-0.Senarai 30 pemain skuad Malaysia B-22 bertemu Bahrain. - FAM, 2016.Senarai penuh pemain Harimau Malaysia B-22 lwn Bahrain B-22 - FAM, 30 Ogos 2016. Pada 2017, beliau merupakan penjaga gawang pilihan pertama dalam Kejohanan Bola Sepak Piala Dubai. Pada 2018, beliau merupakan penjaga gol ketiga untuk pasukan bawah 23 tahun kebangsaan dalam Piala Asia B-23 AFC 2018. Syihan juga merupakan ahli skuad negara pada Kejohanan AFF 2022 dan Piala Asia AFC 2023.

 Anugerah 

 Kelab 

 Johor Darul Ta'zim 

 Liga Super Malaysia: 2023
 Piala FA Malaysia: 2023
 Piala Malaysia: 2023
 Piala Sumbangsih: 2023

 Antarabangsa 

 Malaysia 

 Piala Raja Thailand naib juara: 2022

 Individu 

 Anugerah Penjaga gol Terbaik dalam Liga Super Malaysia: 2022, 2023

Rujukan

Pautan luar


Kategori:Orang hidup
Kategori:Kelahiran 1996
Kategori:Orang dari Kelantan
Kategori:Orang Malaysia berketurunan Melayu
Kategori:Pemain bola sepak Malaysia
Kategori:Orang dari Kota Bharu
Kategori:Pemain Kelantan FA
Kategori:Pemain Negeri Sembilan FA
Kategori:Pemain Petaling Jaya City FC
Kategori:Penjaga gol (bola sepak)